b'\n_START_ARTICLE_\nThe Late Show with David Letterman\n_START_PARAGRAPH_\nThe Late Show with David Letterman (ofte kalt David Letterman-show) er et amerikansk talkshow og humorprogram med David Letterman som gikk p\xc3\xa5 CBS fra 1993 til 2015. Programmet ble sendt fra mandag til fredag, men ble tatt opp fra mandag til torsdag._NEWLINE_Programmet var p\xc3\xa5 ca. 45 minutter og ble produsert og ledet av David Letterman fra Ed Sullivan Theater p\xc3\xa5 Broadway i New York. Programmet debuterte 30. august 1993. Programmets musikkdirekt\xc3\xb8r og leder av husbandet The CBS Orchestra var Paul Shaffer. Showet var en videref\xc3\xb8ring av Late Night with David Letterman som ble sendt p\xc3\xa5 NBC fra 1. februar 1982 til 25. juni 1993._NEWLINE_I Norge ble programmet sist sendt p\xc3\xa5 VOX. Det ble tidligere sendt p\xc3\xa5 kanaler som p\xc3\xa5 Metropol, NRK 2, ZTV og TvNorge. _NEWLINE_If\xc3\xb8lge august 2004-utgaven av programmets interne nyhetsbrev har The Late Show, i l\xc3\xb8pet av de elleve \xc3\xa5rene, hatt 2264 sendinger, 4082 gjester og 1668 musikalske opptredener. Da siste episode var sendt 20. mai 2015 hadde programmene til Letterman totalt hatt 19932 gjester, 4605 Top Ten-lister i l\xc3\xb8pet av 6028 episoder. Hans talkshow-programmer ble nominert til 112 Emmy-priser og mottok til sammen 16 av disse i l\xc3\xb8pet av hans 33 \xc3\xa5rige fjernsynskarriere._NEWLINE_Letterman involverer i programmet ofte programmets crew i sketsjer, blant andre Shaffer, programannons\xc3\xb8r Alan Kalter, inspisient Biff Henderson, scenearbeiderne Pat Farmer og Kenny Sheehan, tekstforfatter Gerard Mulligan(egentlig pensjonert), kameramann Dave Dorsett, Harold Larkin, George Clark, plakatgutt Tony Mendez og assistent Stephanie Birkitt. Hello Delis eier Rupert Jee er ogs\xc3\xa5 ofte med i forskjellige segmenter._NEWLINE_Hans mor Dorothy Letterman (n\xc3\xa5 Mengering) var ogs\xc3\xa5 ofte involvert i diverse segmenter. I mange \xc3\xa5r var hun bare med via telefon, men i 1994 gjorde hun sin debut p\xc3\xa5 tv-skjermen under OL p\xc3\xa5 Lillehammer, som uteg\xc3\xa5ende reporter/korrespondent. Der hadde hun et intervju med bla Hillary Clinton. Hun var ogs\xc3\xa5 Letterman utsending til OL i 1998, Nagano, Japan og 2002 Salt Lake City, Utah, da sammen med Biff Henderson. Andre segmenter: Guess Mom\'s Pies og Top Ten List. Hun pleide ogs\xc3\xa5 \xc3\xa5 komme til programmet rundt morsdagen og sin bursdag._NEWLINE_Et tidligere \xc2\xabcrew-medlem\xc2\xbb, Calvert DeForest, ogs\xc3\xa5 kjent som Larry \xc2\xabBud\xc2\xbb Melman, var ofte brukt i sketsjer. Han var med fra starten p\xc3\xa5 NBC i 1982 (der han brukte navnet Larry \xc2\xabBud\xc2\xbb Melman) og ble ogs\xc3\xa5 med David Letterman over til CBS i 1993 (der m\xc3\xa5tte han ta i bruk sitt virkelige navn: Calvert DeForest). Han var med helt fram til 2002. DeForest d\xc3\xb8de 19. mars 2007.\n_START_SECTION_\nTemperatur i studio\n_START_PARAGRAPH_\nDe som har sett p\xc3\xa5 Late Show with David Letterman h\xc3\xb8rer ofte gjester klage fordi det er s\xc3\xa5 kaldt i studio. Temperaturen i studio er bare mellom 10-13 \xc2\xb0C.\n_START_SECTION_\nJuletradisjoner\n_START_PARAGRAPH_\nSiste sending f\xc3\xb8r julekvelden har blitt en slags julespesial og en tradisjon. Den f\xc3\xb8rste mann ut er DJ, programleder for radio og skuespiller Jay Thomas som forteller The Lone Ranger Story. Historien involverer han, hans venn Michael Martin og skuespiller Clayton Moore som The Lone Ranger. Etter det er det Christmas Quarterback Challenge, der Jay Thomas og Letterman pr\xc3\xb8ver \xc3\xa5 hive ned en stor kj\xc3\xb8ttbolle, som de har plassert i toppen av juletreet i studio, ved hjelp av en amerikansk fotball. Til slutt fremf\xc3\xb8rer Darlene Love sangen \xc2\xabChristmas (Baby Please Come Home)\xc2\xbb sammen med The CBS Orchestra og et kor. Det har hun gjort siden 1986 da Letterman enn\xc3\xa5 var hos NBC og tradisjonen ble tatt med over til CBS i 1993.\n_START_SECTION_\nNordmenn som har gjestet Late Show\n_START_PARAGRAPH_\nSissel Kyrkjeb\xc3\xb8 (to ganger), Sondre Lerche (to ganger), Maria Mena, Nico & Vinz  , Liv Arnesen og Mona Grudt er de seks norske som har opptr\xc3\xa5dt hos David Letterman. Eskil R\xc3\xb8nningsbakken var invitert, men droppet sin opptreden i protest p\xc3\xa5 grunn av sitt politiske standpunkt._NEWLINE_Letterman har ogs\xc3\xa5 hatt den ukjente Inger Tallaksen fra Norwegian-American Chamber of Commerce (NACC) p\xc3\xa5 bes\xc3\xb8k f\xc3\xb8r \xc3\xa5 finne ut om p\xc3\xa5standen om at halvparten av husholdingene i Norge har en plate med den franske pianisten Richard Clayderman. For \xc3\xa5 finne ut det ringer de til Lilleba Mogard i Oslo, Norge.\n_START_SECTION_\nFavorittgjester\n_START_PARAGRAPH_\nLetterman har hatt mange gjester gjennom \xc3\xa5rene, og etter hvert er det noen som har pekt seg ut til \xc3\xa5 v\xc3\xa6re favorittgjester. Blant de som regnes som favorittgjester er: Steve Martin, Billy Crystal, Tom Hanks, Bruce Willis, Regis \xc2\xabLee\xc2\xbb Philbin, Bill Murray, Amy Sedaris, Julia Roberts, Martin Short, Jack Hanna, Tom Brokaw, Drew Barrymore, Robin Williams, Charles Grodin, og Lettermans favorittband Foo Fighters._NEWLINE_N\xc3\xa5 avd\xc3\xb8de Paul Newman, Warren Zevon og George Miller var alle gjengangere som gjester. Miller var gjest p\xc3\xa5 Late Night with David Letterman og Late Show with David Letterman hele 56 ganger.\n_START_SECTION_\nSkiftet fra NBC til CBS\n_START_PARAGRAPH_\n23. mai 1991 annonserte Johnny Carson under NBCs presentasjon av h\xc3\xb8stsesongen 1991 i Carnegie Hall i New York City at 22. mai 1992 var datoen det siste Tonight Show starring Johnny Carson var p\xc3\xa5 lufta og at han gikk inn pensjonistenes rekker._NEWLINE_Alle lurte p\xc3\xa5 hvem som skulle bli Carsons etterf\xc3\xb8lger og bli programleder for The Tonight Show. Det sto mellom David Letterman, som var programleder for Late Night with David Letterman som gikk etter Johnny Carsons Tonight Show, og Jay Leno som var fast gjesteprogramleder for The Tonight Show starring Johnny Carson. B\xc3\xa5de Johnny Carson, David Letterman og hans st\xc3\xb8ttespillere trodde at Letterman skulle ta steget opp fra klokken 00.30 og Late Night til 23.30 og The Tonight Show. Det verken Carson, Letterman eller noen andre visste var at Jay Leno og hans agent Helen Kushnick allerede 16. mai 1991 hadde skrevet under en kontrakt som sikret Leno jobben som programleder for The Tonight Show den dagen Johnny Carson gikk av._NEWLINE_Grunnen til at Leno fikk jobben var at Lenos agent Helen Kushnick presset NBC til \xc3\xa5 ta en avgj\xc3\xb8relse. Blant annet trykket de en artikkel med tittelen \xc2\xabThere goes Johnny\xc2\xbb i New York  Post 11. februar 1991 om at NBC ville presse Carson ut til fordel for Leno. Dette tvang NBC til \xc3\xa5 handle for \xc3\xa5 f\xc3\xa5 bukt med problemet, Helen Kushnick, samtidig som de sikret seg \xc3\xa5 ha \xc2\xablate night-TV\xc2\xbb l\xc3\xa5st opp med Leno klokken 23.30 og Letterman 00.30. De brukte ogs\xc3\xa5 et kontraktforslag fra CBS til \xc3\xa5 presse NBC._NEWLINE_Johnny Carson hadde sin siste sending 22. mai 1992 og overlot jobben som programleder for The Tonight Show til Leno som begynte i jobben Memorial Day 25. mai 1992. David Letterman m\xc3\xa5tte fortsette i 00.30 og med Late Night with David Letterman._NEWLINE_David Letterman ville imidlertid ikke fortsette i 00.30 etter The Tonight Show og han inngikk en avtale med agentbyr\xc3\xa5et CAA(Creative Artists Agency) og superagent Michael Ovitz som skulle bevare hans interesser. 14. januar 1993 hadde David Letterman og CBS innkalt til pressekonferanse i New York City for \xc3\xa5 presentere David Letterman som ny programleder for CBS\' nye \xc2\xablate night-TV\xc2\xbbprogram. Programmet skulle hete Late Show with David Letterman og skulle ha premiere 30. august 1993._NEWLINE_25. april 1993 utnevnte NBC og Lorne Michaels tekstforfatter for The Simpsons,  Conan O\'Brien, som erstatter for David Letterman som programleder for Late Night._NEWLINE_25. juni 1993 ble det siste programmet av Late Night with David Letterman sendt etter 1\xc2\xa0819 episoder fra begynnelsen 2. februar 1982. Tom Hanks og Bruce Springsteen var gjester._NEWLINE_Det ble senere skrevet en bok kalt The Late Shift av New York Times\' reporter Bill Carter basert p\xc3\xa5  spillet bak kulissene i krigen om \xc2\xablate night-TV\xc2\xbb i \xc3\xa5rene f\xc3\xb8r Carson pensjonerte seg, til David Letterman begynte som programleder for The Late Show with David Letterman. Boka ble senere til en film med samme navn laget av HBO.\n_START_SECTION_\nUtmerkelser\n_START_PARAGRAPH_\nLate Night with David Letterman har mottatt fem Emmy-priser og 35 Emmy-nominasjoner og Late Show with David Letterman har mottatt elleve Emmy-priser og 77 Emmy-nominasjoner. I 2003 var det 19. \xc3\xa5ret p\xc3\xa5 rad de har blitt nominert for en Emmy, for Late Night eller Late Show.\n_START_SECTION_\nF\xc3\xb8rste Late Show\n_START_PARAGRAPH_\n30. august 1993 hadde Letterman sin f\xc3\xb8rste sending av The Late Show with David Letterman p\xc3\xa5 CBS, og hadde mer enn 23 millioner seere, if\xc3\xb8lge CBS NEWS. Bill Murray var f\xc3\xb8rste gjest som han var da Late Night with David Letterman hadde premiere i 1982. Billy Joel var musikalsk gjest og opptr\xc3\xa5dte med sangen No Man\'s Land og satte seg i stolen og snakket med Letterman. NBCs nyhetsanker Tom Brokaw gjorde en overraskende opptreden under monologen da han kom og gratulerte Letterman med nytt program og \xc3\xb8nsket han lykke til, men sa han var litt sjokkert og gikk bort og hentet de to siste plakatene fra plakatgutt Tony Mendez og sa: "These last two jokes are the intellectual property of NBC" og gikk ut av scenen etterp\xc3\xa5. Letterman sa: \xc2\xabWho would have thought you would ever hear the words \'intellectual property\' and \'NBC\' at the same sentence\xc2\xbb. Litt senere pr\xc3\xb8vde Letterman \xc3\xa5 tilkalle Ed Sullivans gjennferd som introduserte Paul Newman som reiste seg opp fra salen og spurte: \xc2\xabWhere the hell are the singing cats?\xc2\xbb.\n_START_SECTION_\nCarsons siste TV-opptreden\n_START_PARAGRAPH_\n13. mai 1994 gjorde Carson sin siste tv-opptreden hos David Lettermans Late Show with David Letterman en ukes show i Los Angeles. Letterman startet med \xc3\xa5 si: Mine damer og herrer, her med kveldens Top Ten List, programlederen for The Tonight Show i 30 \xc3\xa5r, Johnny Carson. Larry "Bud" Melman kom ut med listen og alle lo og regnet med at det bare var en vits fra David Letterman. Men listen han fikk fra Larry "Bud" Melman var blank, s\xc3\xa5 Letterman ba Johnny komme ut med den ordentlige listen. Publikum trodde fortsatt det var en sp\xc3\xb8k, men da de s\xc3\xa5 at det faktisk var Johnny Carson som kom med The Top Ten List br\xc3\xb8t applausen l\xc3\xb8s.\n_START_SECTION_\nDrew Barrymores bursdagsdans til Dave\n_START_PARAGRAPH_\n12. april 1995. Drew Barrymore var gjest og fortalte om sin erfaring med stripping p\xc3\xa5 en bar p\xc3\xa5 Manhattan og spurte Letterman om han ville se henne danse for han. Med ryggen til kamera og publikum, hoppet hun opp p\xc3\xa5 pulten hans og blottet brystene sine, som en del av en dans for hans f\xc3\xb8dselsdag, og overrasket den ellers s\xc3\xa5 avbalanserte Letterman. Letterman har ved flere anledninger fortalt at dette er hans favoritt\xc3\xb8yeblikk.\n_START_SECTION_\nLate Show ringer inn millenniet med prime-time sending\n_START_PARAGRAPH_\n31. desember 1999 sendte Late Show with David Letterman en prime-time sending i forbindelse med det nye millenniet. Gjester var Kevin James fra Kongen av Queens, en musikalsk opptreden av Brooklyn Philharmonic, Dick Clark som gjorde en cameoopptreden og borgermester i New York City Rudolph Giuliani.\n_START_SECTION_\nF\xc3\xb8rste sending etter 11. september 2001\n_START_PARAGRAPH_\n17. september 2001 returnerte Letterman p\xc3\xa5 lufta etter terrorangrepene 11. september 2001 i New York City som den f\xc3\xb8rste av de store komiprogrammene p\xc3\xa5 tv. Regis Philbin og Dan Rather var gjester, mens Tori Amos framf\xc3\xb8rte sin versjon av Tom Waits sang "Time". Programmet vant senere en Emmy Award for den episoden som ble kalt "one of the purest, most honest and important moments in TV history" av New York Daily News. Time Magazine k\xc3\xa5ret Lettermans retur til Tv-skjermen etter terrorangrepet Best TV Moment of 2001. Entertainment Weekly tok med episoden p\xc3\xa5 sin best-of liste for ti\xc3\xa5ret. De skrev som begrunnelse, "He\'s snarky. He\'s snide. But when a solemn Letterman returned to the air Sept. 17, 2001 (his was the first late-night comedy show to air after the attacks), his off-the-cuff monologue showed the shell-shocked audience it was okay to laugh\xe2\x80\xa6and to cry."\n_START_SECTION_\nWarren Zevons siste opptreden\n_START_PARAGRAPH_\nWarren Zevon var erstatter for Paul Shaffer og gjest gjentatte ganger mellom 1982 og 2001. 30. oktober 2002 var Zevon, som eneste gjest, p\xc3\xa5 Late Show with David Letterman for \xc3\xa5 fortelle at led av sykdommen lungekreft. Til slutt i programmet spilte Zevon Roland the Headless Thompson Gunner, p\xc3\xa5 foresp\xc3\xb8rsel fra David Letterman, og dette var den siste sangen Warren Zevon noen gang fremf\xc3\xb8rte for offentligheten. Etter programmet ga Zevon bort gitaren sin som han brukte \xc3\xa5 bruke p\xc3\xa5 showet til Letterman og sa: "Here, I want you to have this, take good care of it." Fra plata My Ride\'s Here fra 2002 prater Letterman p\xc3\xa5 sangen "Hit Somebody!(The Hockey Song)". Zevon d\xc3\xb8de av lungekreft 7. september 2003.\n_START_SECTION_\nPresident Obama\n_START_PARAGRAPH_\n21. september 2009 bes\xc3\xb8kte President Barack Obama Late Show som den f\xc3\xb8rste sittende amerikanske president noen gang.\n_START_SECTION_\nLate night-jubileum\n_START_PARAGRAPH_\n24. september 2009 gjorde Letterman sin sending nummer 5000 i programmet.\n_START_SECTION_\nSiste Late Show\n_START_PARAGRAPH_\n20. mai 2015 ble siste episode av det 22 \xc3\xa5r gamle showet sendt p\xc3\xa5 amerikansk fjernsyn. Programmet varte 17 minutter lenger enn vanlig og hadde 13.7 millioner seere, som var ny rekord for talkshowet sammenlignet med de senere \xc3\xa5rs seertall. Den siste Top Ten-listen ble lest opp av 10 kjendiser som alle hadde v\xc3\xa6rt gjester i tidligere programmer. Foo Fighters var det siste bandet som hadde opptreden p\xc3\xa5 Late Show. Dette var Lettermans sending nummer 6028 med talkshow. Lettermans etterf\xc3\xb8lger blir Stephen Colbert som starter sitt nye talkshow i september 2015.\n_START_SECTION_\nSendinger utenfor det vanlige studioet\n_START_PARAGRAPH_\nLate Show sender vanligvis fra Ed Sullivan Theater p\xc3\xa5 Broadway i New York (Late Night sendtes fra Rockefeller Center), men ved spesielle anledninger har de sendt programmet fra andre steder.\n_START_SECTION_\nLate Night with David Letterman 4th Anniversary Special on board a Boeing 747 to Miami\n_START_PARAGRAPH_\n1. februar 1986 feiret de 4-\xc3\xa5rsjubileum ombord p\xc3\xa5 et Boeing 747 fra New York til Miami. David Sanborn spilte sammen med bandet.\n_START_SECTION_\nLate Night with David Letterman in Las Vegas\n_START_PARAGRAPH_\nFra 18. mai til 21. mai 1987 ble Late Night sendt fra Bally\'s Las Vegas Hotel & Casino. The Uptown Horns, David Sanborn, Hans Pantar, Rip Taylor, Tony Sacca, Robert Sacca, Jerry Vale, Sammy Davis jr.(som sang For Once in My Life), Clint Carvallo, James Baggett The Solly Brothers, Lola Falana, Tony Roy, Regina Berenton, Robbie Gasser & his Sea Lions, Robert Goulet, Carlton the Magician og Wally Eastwood _NEWLINE_ var gjester.\n_START_SECTION_\nLate Night with David Letterman in Chicago\n_START_PARAGRAPH_\nI 1989. Gjester Buddy Guy, Tom Dreesen, Vlasta Guest, Robert Palmer, Oprah Winfrey, James Cotton, Penn Jillette, Teller, Steven Wright, Ernie Banks, The Staple Singers, Laura Skidmore, Jay Leno, Lou Reed, Ernie Banks, The Jesse White Tumblers, Michael Jordan, Jerry Vale, Kevin Butler, Richard M. Daley, Joey D\'Auria (som Bozo The Clown), John Mellencamp og Hank Crawford. Al Cheznovitz, Bruce Kapler og David Sanborn spilte sammen med bandet.\n_START_SECTION_\nLate Night with David Letterman 8th Anniversary Special form Los Angeles\n_START_PARAGRAPH_\n1. februar 1990 feiret programmet sitt 8-\xc3\xa5rsjubileum i Los Angeles. Jerry Vale sang Late Night Anthem. Artister som spilte sammen med bandet var: David Sanborn, Stevie Ray Vaughan, Poncho Sanchez og Tower of Power Horns. Musikalske gjester: Tom Petty and the Heartbreakers.\n_START_SECTION_\nLate Night with David Letterman 10th Anniversary Special from Radio City Music Hall, New York\n_START_PARAGRAPH_\nLate Night with David Letterman sitt siste jubilemsshow for NBC i 1992. Bill Murray var gjest. Artister som spilte sammen med bandet var: Doc Severinsen, Steve Vai, Chrissie Hynde, Carole King, Jim Keltner, Edgar Winter, Jim Horn og The JB Horns(Maceo Parker,Fred Wesley og PeeWee Ellis). Kor: Rosanne Cash, Nanci Griffith, Emmylou Harris, Michelle Shocked og Mavis Staples._NEWLINE_Musikalsk gjest var Bob Dylan\n_START_SECTION_\nLate Show with David Letterman in Los Angeles\n_START_PARAGRAPH_\nMai 1994 fra CBS Television City, Los Angeles, California. Gjest var Bette Midler som fremf\xc3\xb8rte sangen Boogie Woogie Bugle Boy og et tilh\xc3\xb8rende dansenummer. Johnny Carson gjorde sin siste tv-optreden. David Letterman reiste sammen med Zsa Zsa G\xc3\xa1bor rundt i Los Angeles og spiste fast food. Billy Crystal, Ray Charles, Michael Keaton, Angela Lansbury, James Cahn, David Copperfield, Julia Louis-Dreyfus, Candice Bergen, Elvis Costello & The Attractions, Magic Johnson, Bette Midler og Traffic var gjester.\n_START_SECTION_\nLate Show with David Letterman in London\n_START_PARAGRAPH_\nI mars 1995 dro David Letterman og co over Atlanteren til London, England og sendte showet fra BBCs London Television Centre. Chuck Berry og Little Richard spilte sammen med bandet. Elton John (som sang Made in England), Peter O\'Toole, Elvis Costello, David Duchovny, Van Morrison, Sin\xc3\xa9ad O\'Connor, Jamie Lee Curtis, Annie Lennox(som sang No more i love you\'s), Pierce Brosnan, Jennifer Saunders og Joanna Lumley var blant gjestene.\n_START_SECTION_\nLate Show with David Letterman in San Francisco\n_START_PARAGRAPH_\nFra 6. til 10. mai 1996 tok de med Late Show til San Francisco._NEWLINE_Tom Hanks, Steve Young, Paul Reiser, Jane Seymour, Keanu Reeves & Dogstar, Dean Cain, Elvis Costello, Eddie Murphy, Paul Doherty, Green Day, Don Johnson, Jeremiah Tower og Alice in Chains var gjester.'